Izvješće o radu OŠ Krune Krstića u školskoj godini 2021. / 2022. godini

Nastavnu godinu započeli smo 6. rujna 2021. godine. Temeljem Godišnjeg plana i programa rada planirano je 175 nastavnih dana, a ostvareno je od 175 do 177 dana ( većina razreda 175, a oni razredi koji su bili u školi u prirodi i/ili terenskoj nastavi u Vukovaru, 176, odnosno 177 dana). Učenici su na početku nastavne godine dobili besplatne udžbenike na korištenje, a odlukom Grada Zadra učenicima su kupljene radne bilježnice.

U ovoj školskoj godini godišnji plan i program ostvarili su sljedeći učitelji razredne nastave: Snježana Jezidžić, Goran Ćuk, Katarina Prnjak, Maja Grbić, Marijana Matek Kozulić, Marina Bajlo, Marija Šimunić, Hana Bajlo, Katarina Desnica ,Ivana Pamuković Vulić, Vesna Hromić, Sendi Bašić (PŠ Ploče), Olivija Babec (PŠ Ploče), Ivana Gobin (PŠ Ploče) i Martina Vujević zamjena za Josipu Grdović (PŠ Ploče).

Učitelji predmetne nastave su Klara Baraka, Jasenka Čirjak (zamjena Claudio Rotunno), Pavle Samek, Zorka Bebić Tokić, Karlo Lisica, Dina Milat, Tatjana Zorić, Mira Žilić, Dolores Vipotnik, Emir Agić, Maja Kresović, Kristina Ivosić, Barbara Hadeljan, Marina Bais, Lara Nikpalj (zamjena za Alberta Radovnikovića), Tamara Longin (zamjena za Martinu Bašić ), Sonja Lovrić Lilić, Sani Arbanas, Ana Kanjer, Antonio Supičić, Julijan Babić, Julije Žigo, Lucijan Ćuković, sestra Marina Fuštar ( od travnja Lucija Marcelić), Sandra Čulina, Ana Šokota, Branka Bajo, Mirjana Peša, Anita Nikić i Vesel Lekaj (Model C).

Katarina Rosan Leovac, Petra Kamber, Ljiljana Didov i Jagoda Ivanišević su stručni suradnici škole.

Administrativno osoblje: Mate Santini, tajnik i Ana Smolić Ročak, računovođa.

Tehničko osoblje: Igor Nikolić, Marica Zelić, Ivan Petričević, Božo Rapan, Ana Torbarina, Marija Begonja, Marina Franov ( od listopada Vjera Vukoša), Sandra Strmota ( od prosinca Mila Kuštera) i Ivana Matak.

Grad Zadar plaća četiri učiteljice i 1 kuharicu koje odrađuju program produženog boravka koji je ove šk. godine bio organiziran u 4 skupine –prvih i drugih razrednih odjela. Skupine produženog boravka su vodile Matea Jurić, Dolores Zurak i Marina Gambiraža i Sanja Županović. Kuharica, odnosno servirka je Romana Ćurković. Roditelji i djeca su vrlo zadovoljni uslugama produženog boravka.

Ove godine, kao i prethodne, ručak su mogli primati i učenici viših razreda.

Ukupan broj učenika na marendi je 271 - 3 puta tjedno topla marenda.(1 - 4 -186 učenika,   
5. - 8 .  85 učenika) Sufinanciranih marendi je bilo 82.

Ručak u produženom boravku je konzumiralo 72 učenika, a zaposlenika cca 14. Od 3. do 8. razreda na ručku je bilo 18 učenika.

Naša škola broji 574 učenika i 30 razrednih odjela, te smo od prošle školske godine uveli rad u dvije smjene sukladno epidemiološkim mjerama i to na način da smo koristili samo veće učionice. Razredi koji imaju PB su radili uvijek ujutro, a ostali niži razredi i viši su se izmjenjivali po tjednima. Uvedena je posebna autobusna linija za učenika s područja Dračevca i Ploče. Školski sat trajao je 45 minuta. Izrađeni su svi protokoli potrebni za rad škole u vrijeme pandemije.

PŠ Ploča

PŠ Ploča broji četiri razredna odjela (45 učenika). Nakon završetka radova na obnovi i rekonstrukciji škole (lipanj 2020. godine), učenici se vraćaju u školu i škola cijelu godinu radi u jednoj smjeni. Od prošle školske godine u područnoj školi imamo jednu skupinu produženog boravka kojima se dovozi ručak iz matične škole. Osigurana su hibridna računala za učenike koji polaze Informatiku.

Tijekom ove školske godine napravljena je 2. faza - aktiva u okviru projekta e-škole, i sada sve učionice imaju bežični internet.

Agencija za razvoj Zadarske županije ZADRA NOVA u sklopu projekta STREAM - Strategic Development of Flood Management, financiranog iz programa prekogranične suradnje Italija-Hrvatska 2014.-2020., pokreće izgradnju pametnog sustava odvodnje (kišnog vrta) na lokaciji kraj područne škole na Ploči.

Na površini ispred područne škole na Ploči (k.č. 1717/8 i č.zgr. 578, k.o. Crno) sagradit će se pametni sustav odvodnje (kišni vrt) koji će služiti prihvaćanju oborinskih voda s krova objekta i iz okoliša škole te njihovom upuštanju u kišni vrt koji će biti izveden s podzemnim retencijsko-infiltracijskim visokopropusnim tlom u kombinaciji sa sadnjom autohtonog bilja.

Radovi su započeli na proljeće, a trajat će do kraja 2022. godine.

Razredna vijeća su održavala redovite sjednice na kojima su se analizirala postignuća i rješavala aktualna problematika. Isto vrijedi i za UV i Školski odbor. Vijeće roditelja je ukupno održalo dvije sjednice. Navedene sjednice su se odvijale online i uživo. Na onim sjednicama koje su se održavale uživo poštivale su se epidemiološke mjere.

Škola se i ove godine uključila u projekt školske sheme voća i mlijeka.

Praćenje nastave od strane ravnateljice odrađeno je u potpunosti. Pedagoginja je odlazila na nastavu po potrebi. Ovo je sedma godina za redom da smo uključeni u projekt Centra za odgoj. Zbog epidemioloških mjera rad se odvijao u dvije skupine poludnevnog boravka. Također smo nastavili s projektom sufinancirane prehrane za učenike slabijeg imovinskog statusa

Šestu godinu za redom naši kuhari su kuhali sami marendu i ručak.

*Kako je škola dobila dugogodišnji spor protiv tuženih Izidora Maršana i dr.radi utvrđivanja vlasništva na č.zem. 6205 za k.o. Zadar, konačno je napravljen geodetski elaborat koji je predan u Grad i Katastar. Nakon provedbe na Katastru, predmet je na zemljišno-knjižnom odjelu Općinskog suda i čeka uknjižbu. Paralelno je sva dokumentacija poslana u Ministarstvo državne imovine kako bi se dijelovi čestica na RH prebacili na školu..*

# Ove godine je tiskan petnaesti broj školskog lista Fontana. Kvalitetan je u sadržajnom i grafičkom smislu. Bio je pozvan na državnu smotru LiDraNo. Glavna urednica je Dina Milat, prof.

Ove godine naša škola je bila domaćin županijskog Natjecanja iz talijanskoga jezika i županijskog natjecanja iz Njemačkoga jezika. Oba natjecanja smo održali u Područnoj školi.

Mira Žilić je promovirana u trajno zvanje savjetnika, a Jasmina Matešić u zvanje mentora.

*Program pomoćnika u nastavi je nastavljen i ove školske godine. Naša škola broji 10 pomoćnika u nastavi: Silvija Martin, Sandra Profaca,, Loreta Zanić, Iva Karamarko, Kristina Brljević Ivković, Ana Bašić, Koraljka Aras, Marina Veverec i Marijana Milinović.*

Četiri godinu za redom naša škola je u međunarodnom projektu razmjene učenika s Mađarskom. U rujnu su naši učenici bili u Mađarskoj, a u svibnju 2020. su Mađari trebali doći u Zadar, međutim njihov dolazak je odgođen. I od tada se projekt ne realizira. Pred kraj ove školske godine započeli su razgovori o nastavku projekta u idućoj školskoj godini, Projekt financira Grad Zadar, a voditeljica projekta je Zorka Bebić Tokić, prof.

Školski odbor je održavao redovite sastanke, a djelovao je u sljedećem sastavu: Emir Agić (predsjednik), Luciana Karuza (zamjenica predsjednika), Marina Bajlo, Zorka Bebić Tokić, Martina Božajić, Josipa Vukić i Mate Pinčić.

Škola se ove godine uključila u sljedeća natjecanja, susrete i smotre:

Hrvatski jezik ( 1 ), Engleski jezik ( 17 ), Talijanski jezik ( 4 ), Njemački jezik ( 6 ), Biologija ( 18 ), Kemija ( 7 ), Matematika ( 37 ), Fizika ( 5 ), Mladi tehničari ( 15 ), Povijest ( 3 ), Geografija ( 1 ), LIK (20), Informatika ( 44 ), Vjeronauk – vjeronaučna olimpijada ( 4 ), LiDraNo ( 9 ) i Učeničke zadruge (2).

**Školska** razina natjecanja, susreta i smotri

Ukupno: 193 učenika ( 574) - 33,6%

**Županijska** razina natjecanja, susreta i smotri

Ukupno: 50 učenika ( 25 % od broja učenika

uključenih u natjecanja)

**Državna** razina natjecanja, susreta i smotri

LiDraNo – 2 učenice

Odbojka – 12 učenica

TK- 1 učenica

Modelarska liga- 1 učenica ( HZTK )

Sportska natjecanja

Discipline u školskoj godini 2021./2022.: odbojka,

košarka, rukomet, mini nogomet, futsal, plivanje

i atletika.

Gradska razina natjecanja:

djevojčice: 62

dječaci: 42

ukupno djevojčice i dječaci: 104 (18,1%)

Županijska razina natjecanja:

djevojčice – 62

dječaci – 33

Ukupno djevojčice i dječaci: 95 učenika (16, 5%)

Poluzavršno natjecanje

Djevojčice: rukomet i košarka – 20 učenica

Državno natjecanje

Odbojka 7. i 8. razredi – 12 učenica

Natjecanja koja ne spadaju pod natjecanja Agencije za odgoj i obrazovanje:

Klokan (49), Dabar (159), Festival matematike (7)

Ukupno: 215 učenika, 37,1%

Klokan – 5 nagrađenih učenika

ZLATNI DABRIĆI – 26 učenika

Festival matematike- troje naših učenika osvojili su 2. mjesto

Statistika

Ukupno: 193 učenika ( 574) - 33,6 %

Sport: - 138 učenika ( 574) – 20 %

Ostala natjecanja- 213 učenika ( 574 )- 37,1 %

Cca 75 % učenika uključeno u neka od natjecanja

Potrebno je nastaviti poticati učenike na sudjelovanje u natjecanjima, susretima i smotrama.

Ove godine uvedena je nova aplikacija za natjecanja.

Ovogodišnji značajniji rezultati (prva tri mjesta na županijskoj razini):

Lucija Marić, 1. mjesto, tehnička kultura-modelarstvo mentorica Jasenka Čirjak

Mia Nina Valković, 2. mjesto, tehnička kultura-elektrotehnika, mentorica Jasenka Čirjak

Antonija Marić, 3. mjesto, tehnička kultura-obrada materijala, mentor Claudio Rotunno

Mia Šare, 1. mjesto, talijanski jezik- Lista A, mentorica Sonja Lovrić-Lilić

Ema Stipčević, 3. mjesto, matematika, mentorica Ana Kanjer

Ivano Parić, 3. mjesto, matematika, mentor Emir Agić

Luka Mustać, 1. mjesto, informatika, Logo 5, mentorica Anita Nikić

David Tomić, 2. mjesto, informatika, Logo 5, mentorica Anita Nikić

Melinda Šunjić, 2. mjesto, informatika, Logo 5, mentorica Anita Nikić

Mihaela Matešić, 1. mjesto, informatika, Logo 7,

mentorica Anita Nikić

Ivano Parić, 2. mjesto, informatika, Logo 7, mentorica Anita Nikić

Odbojka ž - 7. i 8. razredi, 1.mjesto na županijskom natjecanju i 5.mjesto na državnom natjecanju, mentorica Lara Vukorepa

Košarka ž - 7. i 8. razredi, 3.mjesto na županijskom natjecanju, mentorica Lara Vukorepa

Rukomet ž – 5. i 6. razredi, 1.mjesto na županijskom natjecanju, 4. mjesto na poluzavršnom natjecanju, mentorica Lara Vukorepa

Košarka ž - 5. i 6. razredi, 1.mjesto na županijskom natjecanju, 3. mjesto na poluzavršnom natjecanju, mentorica Lara Vukorepa

Mini nogomet m- 5. i 6. razredi, 3. mjesto na županijskom natjecanju, mentorica Lara Vukorepa

Plivanje ž, 2. mjesto na županijskom natjecanju, mentorica Lara Vukorepa.

Državna razina

Tea Babić, LiDraNo, novinarski rad, mentorica Maja Kresović

Hana Gojdanić, učenica urednica, LiDraNo, školski list "Fontana", odgovorna urednica

Dina Milat

Lucija Marić, 2.mjesto – modelarska liga, mentorica Jasenka Čirjak

Domaćinstva naše škole

Županijsko Natjecanje iz talijanskoga jezika, 14. ožujka 2022. godine se održalo u područnoj školi.

Sudjelovalo je 10 učenika, 6 mentora. Organiziran je prigodni program kojeg su pripremile učiteljice i učenici područne škole. Kolegica Sonja istaknula je da se program djeci jako svidio te pohvalila učiteljice PŠ. Naglasila je da je bio organiziran izlet na Dračevac u svrhu edukacije o Domovinskom ratu što se nazočnima jako svidjelo.

Županijsko Natjecanje iz njemačkoga jezika, 18. ožujka 2022. godine se održalo u područnoj školi.

Marina Bais, voditeljica ŽSV-a je organizirala natjecanje.

Sudjelovalo je 27 učenika, 14 mentora. Organiziran je prigodni program kojeg su pripremile učiteljice i učenici područne škole.

27. državno Natjecanje iz hrvatskoga jezika, od 11. do 13. svibnja 2022. godine

147 učenika, 120 mentora, 24 člana državnog povjerenstva

Prigodni program otvaranja i zatvaranja

Dobri aspekti:

uključenost svih zaposlenika

kvalitetne priredbe, izvrstan sinopsis

urednost i uređenost škole

dobra organizacija, timski rad

afirmacija škole.

Potvrde o sudjelovanju u organizacijskom odboru – izdaje škola.

Povodom Dana škole, održana je kratka priredba i podijeljene su nagrade učenicima i mentorima za prva tri mjesta na županijskim i državnim natjecanjima.

Sukladno praporci Ministarstva a koja je temeljena na tome da škola i lokalni stožeri odlučuju o modelu rada škole, naša škola je ovu školsku godinu radila na sljedeći način: tijekom prvpg polugodišta razredi u kojima bi bio pozitivan učenik bi prešli na daljinu, sukladno preporuci Epidemiološke službe. To se događalo često, a najgora je situacija bila pred kraj prvog polugodišta i početkom drugog polugodišta, kada je više razreda bilo kod kuće. Nakon toga uveden je model da u samoizolaciju idu učenici koji sjede u radijusu od 2 m u odnosu na pozitivnoga učenika. A nakon toga uveden je model samo testiranja svih učenika jednom tjedno, a po potrebi i više, odnosno kada je jedan učenik pozitivan, cijeli razred se samo testira i ako su negativni, dolaze u školu. Takav model rada se pokazao dobrim jer se pozitivni učenici izoliraju, kao i pozitivni kontakti takvih učenika. Kada su radili na daljinu, razredni odjeli od 3. do 8. su radili online nastavu u Microsoftovom servisu O365, MS Teams, a 1. i 2. razredi (osim 2.a koji je također svoje tri nastave na daljinu radio u Teams-u) u Whatsapp-u.

Nakon proljetnih praznika ukinute su maske i nastavilo se s modelom samo testiranja. Ministarstvo je nabavilo testove.

U svibnju je raspisan natječaj za ravnatelja/icu na koji je pristigla jedna zamolba. Jasmina Matešić dobila je novi mandat na 5 godina.

Izvanučionička nastava-:

1.a, b, c - Nin i kaubojski grad u Vrsima Buffalo Bill City

2. a, b, c, d i 3.d - Vransko jezero

2.a,2.b, 2.c i 4.d – Preko

3.a i 3.c – Lika, Kuterevo

3. b i 4. b – otok Ugljan, Preko

3. b, 4. b i 4. d - Park prirode Vransko jezero, Zračna luku Zadar, vojni aerodrom te rijeka Zrmanja

4.a,b,c,d – škola u prirodi, Istra

5.a,b,c,d – Grabovača, Rizvan City

6.a,b,c,d – Smiljan, Rizvan City

7.a,b,c,d - Zlarin-Prvić-Krapanj

8.a,b,c – ekskurzija, Cres, Krk, Lošinj

8.a,b,c – Vukovar, terenska nastava

* Ciljevi: upoznati ljepote i posebnosti, poticati znatiželju, razvijati sposobnost usmenog izražavanja doživljenog, poticati na kulturno ponašanje, upoznati i shvatiti važnost prometne povezanosti otoka i kopna i razvijati ekološku svijest o očuvanju kulturnih i prirodnih ljepota zavičaja. Zajedničkim igrama i druženjem utjecalo se na stvaranje kvalitetnih odnosa unutar mješovite odgojno - obrazovne skupine.

IZVJEŠĆE O SIGURNOSTI, travanj 2022. godine

**Temeljem članka 24. stavka 2. PRAVILNIKA O NAČINU POSTUPANJA ODGOJNO--OBRAZOVNIH RADNIKA ŠKOLSKIH USTANOVA U PODUZIMANJU MJERA ZAŠTITE PRAVA UČENIKA TE PRIJAVE SVAKOG KRŠENJA TIH PRAVA NADLEŽNIM TIJELIMA (NN, 132/13)** **ravnateljica je izvijestila članove Učiteljskog vijeća, Vijeća roditelja i Školski odbor o sljedećem:**

* Prijave Centru – nije ih bilo. Centar je tražio od škole informacije za 6 učenika.
* Policija – ukupno dva puta, zbog razbijenih stakala na dvorani
* Hitna – nije bilo.

Pedagoške mjere u drugom polugodištu:

1. Opomena – 7. Ukupno 1. i 2. polugodište =9 opomena,
2. Ukor – 5. Ukupno 1. i 2. polugodište = 8 ukora.
3. Strogi ukor – 0

**IZVJEŠĆE O REALIZACIJI ŠPP (Školski preventivni programi) za 2022.g.**

* 1. S obzirom na epidemiološke mjere programi i aktivnosti koji su organizirani u suradnji sa Ministarstvom unutarnjih poslova i Zavodom za javno zdravstvo Zadar, odgođeni su za slijedeću školsku godinu.
  2. Obilježen je Dan ružičastih majica, nacionalni dan borbe protiv vršnjačkog nasilja na satovima RZ, putem predavanja, radionica i korištenjem edukativnih materijala (AZOO).
  3. Program Trening životnih vještina pod nadzorom Zavoda za mentalno zdravlje nije u potpunosti proveden. Razrednici 5. i 6. razreda su selektivno odradili radionice na poticanju socijalnih vještina.
  4. U suradnji sa Zavodom za mentalno zdravlje provedene su aktivnosti programa „Zdrav za 5“. Sudjelovali su učenici  5. razreda. Tema predavanja i radionice je „Prevencija vršnjačkog nasilja“ kroz stjecanje vještina prepoznavanja svih vrsta vršnjačkog nasilja, stvaranje empatije među učenicima u razredu i školskom okruženju te učenje učinkovitih reakcija na pojavu nasilja.
  5. Učenici petih razreda su sudjelovali na nagradnom natječaju na nivou Županije, pod nazivom **„Različitosti nas spajaju“**, na kojem su na kreativan način sa svojim razrednicima doprinijeli u borbi protiv vršnjačkog nasilja.
  6. Provedene su aktivnosti u skladu s Kurikulom na nivou škole: Teme iz zdravstvenog odgoja, obilježavanje važnijih datuma, sigurniji internet, bonton na internetu, odgovornost u upotrebi interneta i društvenih mreža, stop nasilju, prevencija nasilničkog ponašanja, učiti kako učiti.
  7. Odrađene su 4 CAP -prevencija vršnjačkog nasilja radionice s učenicima 3.r.  (ŠPP)
  8. U suradnji sa Zavodom za javno zdravstvo provedena je radionica "Ovisnost na internetu" za sve 6. razrede.

Tim za kvalitetu rada škole održaovao je redovite radne sastanke, dogovorio smjernice, dinamiku rada, imenovao voditelja (Julije Žigo) i zamjenicu voditelja ( Marina Bais). Djeluje u sljedećem sastavu: Julije Žigo, Marina Bais, Jasmina Matešić, Tatjana Zorić, Emir Agić, Sonja Lovrić Lilić, Zorka Bebić Tokić, Sendi Bašić, Olivija Babec, Marija Šimunić, Ana Kanjer, Anita Nikić i Marijana Matek Kozulić. Provedene su 3 ankete te je napravljana analiza snaga/slabosti/opasnosti/prednosti  temeljenu na odgovorima koji su dobijeni u upitnicima, te na temelju toga napravljen i popis prioritetnih područja u kojima bi se trebalo razraditi kratkoročne, srednjeročne i dugoročne aktivnosti za unaprijeđenje škole na tim poljima.

*Statistika*

**5.-8.razreda – 313 učenika**

* U boji su naznačene prijašnje školske godine
* Sniženo vladanje – 26 (7) učenika (23 dobro i 3 loše)
* Odlični učenici – 98 od 313 učenika 31,3% (44,1%) (35,5%), (34,1%)
* 5,00 – 14 (34) učenika – 4,5 %, (10,9%) (13% ), (8,44%)

**1.-4. razreda**

* 1.-4. razreda – 261 (296) učenika
* Odlični učenici – 203 učenika 77, 8%, (79,4 %) (82,8%)
* 5,00 – 91 (110) učenik 34, 8%, (37,2 %), (40,3 % )
* Sniženo vladanje – 1 ( 0 )

**Napomena: Crvena boja označava podatke od prošle godine**

**Ukupno od 1.-8.razreda**

* 574 (631) učenika
* Odlični učenici –305 (402) učenik -53,1 % ( 58,3%), ( 63,7%)
* 5,00 – 106 (163) učenika 18,5 % (25,8%)
* Sniženo vladanje – 27 učenika

Odlični učenici

2007./2008. – 49 %

2008./2009. - 46 %

2009./2010. – 50 %

2010./2011. – 50,5 %

2011./2012. – 55,9 %

2012./2013. – 55,3 %

2013./2014. – 55,7 %

2014./2015. – 55,6 %

2015./2016. – 57,5 %

2016./2017. – 54,2 %

2017./2018. – 54,4 %

2018./2019. – 55,4 %

2019./2020. - 63,7 %

2020./2021. – 58,7 %

**2021./2022.- 53,1 %**

Učenici su vratili udžbenike i vrlo malo ih je oštećeno, uglavnom su dobro očuvani. Osmaši su vratili tablete. Vraćene tablete dobit će budući petaši kojima budu potrebni.

Evakuacijska vježba je ove godine provedena tri puta.

Web stranica škole je redovito uređivana i ažurirana tijekom cijele školske godine.

Studenti su dolazili na praksu u manjim brojevima, sukladno epidemiološkim uputama.

Učitelji su se uključili u razne aktivnosti i projekte kao što su: Dan broja Pi, Dan  ružičastih majica, Dan obrane grada Zadra, Međunarodni dan turističkih vodiča, Večer matematike, Večer IKT-a, blackout poezija, Dani kruha, Dan sjećanja na žrtvu Vukovara i Škabrnje, Europski dan jezika, berba maslina, Dan zaštite okoliša, Marijini obroci, Njemački je fora, Festival matematike, Šahovski turnir, Škole za Afriku, Matematički ožujak, Mladi planinari, Dan šarenih čarapa, Dani hrvatskoga jezika, svečani ispraćaj osmaša, etwinning projekt, Tjedan zdravog doručka, izvanučionička nastava: klizanje na ledu, kino, kazalište, Kneževa palača...

Nastava je završila 21. lipnja 2022. godine. Cijelu školsku godinu objekt i učenici su čuvani od strane Mediteran securitija u 1 smjeni. Projekt financira Grad Zadar. Svečani ispraćaj osmaša upriličen je 5. srpnja 2022., a ostali učenici su dobili svjedodžbe 6.7.2022.godine.

Učitelji Tatjana Zorić, Anita Nikić, Julije Žigo, Sani Arbanas, Goran Ćuk i Julijan Babić osmašima su izveli pjesmu Dite zadarsko.

Ove godine nije bilo učenika upućenih na dopunski rad.

*Cijele školske godine zaposlenici su se stručno usavršavali online, putem webinara, ali i uživo. Napravljen je i Kurikulum škole tijekom lipnja/srpnja. Kolegice Dolores Zurak, Matea Jurić, Sanja Županović i Marina Gambiraža objedinile kurikulum i napravile konačnu verziju za mrežne stranice škole i Školski odbor.*

*Pohvala i podrška svim učiteljima naše škole. Pohvale na savjesno odrađenom poslu, naročito u vrijeme nastave na daljinu. Tajničko-računovodstveni poslovi su odrađeni besprijekorno.*

*Ukupno gledajući cijelu školsku godinu, držim da je ovo bila još jedna iznimno neobična, turbulentan i posebna godina koju smo, unatoč svim okolnostima, uspješno priveli kraju. Produženi boravak je ove godine funkcionirao besprijekorno, kao i PŠ Ploče. Učenički likovni radovi na panoima su vrlo kvalitetni.*

*Trava i cvijeće u okolišu je uglavnom uredno održavano ovu godinu zahvaljujući tehničkoj službi škole. Asistenti također dobro odrađuju svoj dio posla. Poslovi planiranih programa i njihove implementacije su uspješno dovršeni.*

U Zadru srpanj, 2022. godine

Ravnateljica

Jasmina Matešić